ఎలిమినేటి కృష్ణారెడ్డి

ఎలిమినేటి కృష్ణారెడ్డి తెలంగాణకు చెందిన రాజకీయ నాయకుడు. ప్రస్తుతం భారత్ రాష్ట్ర సమితి తరపున తెలంగాణ శాసన మండలి సభ్యుడిగా ఉన్నాడు.

జీవిత విషయాలు 
కృష్ణారెడ్డి 1936, నవంబరు 22న నర్సిరెడ్డి, లక్ష్మమ్మ దంపతులకు తెలంగాణ రాష్ట్రం, యాదాద్రి భువనగిరి జిల్లా, భువనగిరి మండలంలోని వడపర్తి పట్టణంలో జన్మించాడు. ఇతని తమ్ముడు ఎలిమినేటి మాధవ రెడ్డి ఉమ్మడి ఆంధ్రప్రదేశ్ రాష్ట్రంలో తెలుగుదేశం పార్టీ నుండి వివిధ మంత్రిత్వ శాఖలలో పనిచేసాడు. మరియాలలో జెడ్‌పిహెచ్‌ఎస్ నుండి ఎస్‌ఎస్‌సి పూర్తిచేశాడు. బిఏ, బిఎడ్ వరకు చదువుకున్న కృష్ణారెడ్డి, వివిధ ప్రాంతాలలో ప్రభుత్వ ఉపాధ్యాయుడిగా పనిచేసి పదవీ విరమణ పొందాడు.

వ్యక్తిగత వివరాలు 
కృష్ణారెడ్డికి కౌసల్యతో వివాహం జరిగింది. వీరికి ఒక కుమారుడు, ముగ్గురు కుమార్తెలు.

రాజకీయరంగం 
తెలంగాణ రాష్ట్ర సమతి పార్టీలో చేరిన కృష్ణారెడ్డి జిల్లాలో ముఖ్యనేతగా ఎదిగాడు. టిఆర్ఎస్ పార్టీ క్రమశిక్షణ కమిటీ ఛైర్మన్ గా కూడా కొంతకాలం పనిచేశాడు. 2017, మార్చి 30న శాసన సభ్యుల కోటాలో శాసనమండలి సభ్యుడిగా ఎన్నికయ్యాడు.

ఇతర వివరాలు 
హాంకాంగ్, నేపాల్, సింగపూర్, థాయిలాండ్, యునైటెడ్ స్టేట్స్ ఆఫ్ అమెరికా మొదలైన దేశాలలో పర్యటించాడు.

మూలాలు 

1936 జననాలు
యాదాద్రి భువనగిరి జిల్లా ఉపాధ్యాయులు
యాదాద్రి భువనగిరి జిల్లా రాజకీయ నాయకులు
యాదాద్రి భువనగిరి జిల్లా వ్యక్తులు
తెలంగాణ రాష్ట్ర సమితి రాజకీయ నాయకులు
తెలంగాణ శాసనమండలి సభ్యులు